ΚΑΝΟΝΙΣΜΟΣ (ΕΚ) αριθ. 1054/98 ΤΗΣ ΕΠΙΤΡΟΠΗΣ της 20ής Μαΐου 1998 για την τροποποίηση του κανονισμού (ΕΚ) αριθ. 1223/94 περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης, και για την τροποποίηση του κανονισμού (ΕΚ) αριθ. 1222/94, περί θεσπίσεως κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους των, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 8 παράγραφος 3 πρώτο εδάφιο και το άρθρο 20,

Εκτιμώντας:

ότι ο κανονισμός (ΕΚ) αριθ. 1222/94 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 1909/97 (3), προβλέπει ότι για τα αυγά που εξάγονται υπό μορφή άλλη από την ωοαλβουμένη, το ποσοστό της επιστροφής δεν είναι δυνατόν να προκαθοριστεί 7 ότι η χορήγηση επιστροφής για την εξαγωγή αυγών ως έχουν προϋποθέτει την έκδοση πιστοποιητικού εξαγωγής που να περιλαμβάνει προκαθορισμό της επιστροφής 7 ότι είναι συνεπώς σκόπιμο να επιτραπεί ο προκαθορισμός των επιστροφών αυτών και για τα αυγά που χρησιμοποιούνται σε εμπορεύματα μη υπαγόμενα στο παράρτημα ΙΙ της συνθήκης για το ίδιο ακριβώς χρονικό διάστημα με εκείνο που ισχύει για τα εν λόγω προϊόντα όταν εξάγονται ως έχουν 7

ότι ο κανονισμός (ΕΚ) αριθ. 1223/94 της Επιτροπής, της 30ής Μαΐου 1994, περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα που εξάγονται υπό μορφή εμπορευμάτων μη υπαγομένων στο παράρτημα ΙΙ της συνθήκης (4), όπως τροποποιήθηκε τελευταία από τον κανονισμό (ΕΚ) αριθ. 2340/96 (5), προβλέπει ότι κατά τη διάρκεια της προθεσμίας που προβλέπεται στο άρθρο 3 παράγραφος 3 μπορούν να θεσπιστούν διάφορα ειδικά μέτρα που αναφέρονται στο δεύτερο εδάφιο 7 ότι κρίθηκε αναγκαίο να προβλεφθεί ως μόνο μέτρο η απόρριψη των αιτήσεων 7 ότι ελλείψει τέτοιου μέτρου, εφαρμόσιμου το αργότερο από την ημέρα που είναι δυνατή η έκδοση των πιστοποιητικών, αυτά είναι σκόπιμο να εκδοθούν για την ποσότητα και το ποσοστό που αναφέρονται στις αιτήσεις 7

ότι, προκειμένου να βελτιωθεί η διαχείριση της έκδοσης ή μη των πιστοποιητικών προκαθορισμού, απαιτείται αλλαγή των ημερών κοινοποίησης των σχετικών με τα πιστοποιητικά αιτήσεων 7 ότι πρέπει επίσης να καταστεί δυνατή η επίσπευση της έκδοσης των πιστοποιητικών, όταν αυτό είναι εφικτό, χωρίς να θίγεται η διεξαγωγή των αναγκαίων ελέγχων που εξασφαλίζουν την εν λόγω διαχείριση 7

ότι η ισχύουσα κατάσταση στις εξαγωγές γαλακτοκομικών προϊόντων υπό μορφή εμπορευμάτων μη υπαγομένων στο παράρτημα ΙΙ της συνθήκης απαιτεί ιδιαίτερα στενή παρακολούθηση του προκαθορισμού των επιστροφών 7 ότι, σήμερα, τα πιστοποιητικά για τα γαλακτοκομικά προϊόντα που εξάγονται υπό μορφή εμπορευμάτων μη υπαγομένων στο παράρτημα ΙΙ της συνθήκης ισχύουν τρεις μήνες πέραν του μηνός κατά τον οποίο υποβάλλεται η αίτηση για το βούτυρο και έξι μήνες πέραν του μηνός κατά τον οποίο υποβάλλεται η αίτηση για το γάλα σε σκόνη 7 ότι τα πιστοποιητικά για τα γαλακτοκομικά προϊόντα που εξάγονται ως έχουν ισχύουν τέσσερις μήνες πέραν του μηνός κατά τον οποίο υποβάλλεται η αίτηση 7 ότι η μεγαλύτερη διάρκεια ισχύος δημιουργεί αυξημένη αβεβαιότητα ως προς τα αναληφθέντα ποσά για τα οποία όμως δεν έχει καταβληθεί η επιστροφή με αποτέλεσμα να δυσχεραίνει τη δημοσιονομική παρακολούθηση 7 ότι, ως εκ τούτου, η διάρκεια ισχύος των πιστοποιητικών για τα γαλακτοκομικά προϊόντα που εξάγονται υπό μορφή εμπορευμάτων πρέπει να είναι η ίδια με εκείνη που εφαρμόζεται στα γαλακτοκομικά προϊόντα τα οποία εξάγονται ως έχουν 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οριζοντίων θεμάτων σχετικών με τα μεταποιημένα προϊόντα που δεν υπάγονται στο παράρτημα ΙΙ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 5 παράγραφος 2 του κανονισμού (ΕΚ) αριθ. 1222/94, το πρώτο εδάφιο αντικαθίσταται από το ακόλουθο κείμενο:

«Ωστόσο, για τα προϊόντα βάσεως εφαρμόζεται καθεστώς προκαθορισμού του ποσοστού επιστροφής.»

Άρθρο 2

Ο κανονισμός (ΕΚ) αριθ. 1223/94 τροποποιείται ως εξής:

1. Στο άρθρο 3, η παράγραφος 3 αντικαθίσταται από το ακόλουθο κείμενο:

«3. Οι αιτήσεις χορηγήσεως πιστοποιητικού για τα προϊόντα βάσεως μπορούν να υποβάλλονται οποιαδήποτε εργάσιμη ημέρα. Η έκδοση των πιστοποιητικών από την αρμόδια αρχή υπόκειται στους ακόλουθους όρους:

i) τα πιστοποιητικά που αποτελούν αντικείμενο αιτήσεων που υποβάλλονται από Δευτέρα μέχρι Τετάρτη εκδίδονται την επόμενη Δευτέρα,

ii) τα πιστοποιητικά που αποτελούν αντικείμενο αιτήσεων που υποβάλλονται Πέμπτη ή Παρασκευή εκδίδονται από την επόμενη Τετάρτη.

Δεν εκδίδονται πιστοποιητικά όταν στο διάστημα μεταξύ της Δευτέρας και της Παρασκευής (για τις αιτήσεις που υποβάλλονται από Δευτέρα μέχρι Τετάρτη) ή στο διάστημα μεταξύ της Πέμπτης και της επόμενης Τρίτης (για τις αιτήσεις που υποβάλλονται Πέμπτη ή Παρασκευή) η Επιτροπή αποφασίζει να μη δώσει συνέχεια στις αιτήσεις.»

2. Στο άρθρο 4, η παράγραφος 1 αντικαθίσταται από το ακόλουθο κείμενο:

«Το πιστοποιητικό ισχύει από την ημερομηνία έκδοσής του:

- μέχρι το τέλος του πέμπτου μήνα που έπεται του μήνα της αίτησης έκδοσής του, για τα προϊόντα που υπάγονται στην κοινή οργάνωση των αγορών στους τομείς της ζάχαρης, των σιτηρών και του ρυζιού,

- μέχρι το τέλος του τέταρτου μήνα που έπεται του μήνα της αίτησης έκδοσής του, για τα προϊόντα που υπάγονται στην κοινή οργάνωση των αγορών στους τομείς του γάλακτος και των γαλακτοκομικών προϊόντων,

- μέχρι το τέλος του τρίτου μήνα που έπεται του μήνα της αίτησης έκδοσής του, για τα προϊόντα που υπάγονται στην κοινή οργάνωση των αγορών στον τομέα των αυγών.

Κατά παρέκκλιση του προηγουμένου εδαφίου, σε περιπτώσεις εξαγωγής εμπορευμάτων βάσει επιδίκασης σύμφωνα με το άρθρο 44 του κανονισμού (ΕΟΚ) αριθ. 3719/88, ανοιχτής σε τρίτη χώρα εισαγωγό, το πιστοποιητικό ισχύει από την ημερομηνία έκδοσής του και μέχρι την ημερομηνία υποχρεωτικής εκπλήρωσης των υποχρεώσεων που απορρέουν από την ανάθεση, δίχως, εντούτοις, να είναι δυνατό το εν λόγω πιστοποιητικό να παραμείνει εν ισχύ για χρονική περίοδο που θα υπερβαίνει τους οκτώ μήνες από την ημερομηνία έκδοσής του.»

3. Στο άρθρο 4 παράγραφος 2 το στοιχείο β) καταργείται.

4. Στο άρθρο 8 η σημείο 1, η φράση «Κάθε Τρίτη και Παρασκευή» αντικαθίσταται από τη φράση «Κάθε Δευτέρα και Πέμπτη πριν από τις 12.00 (ώρα Βρυξελλών)».

5. Προστίθεται το ακόλουθο άρθρο 9α:

«Άρθρο 9αΣε περίπτωση που η ημέρα της γνωστοποίησης των προβλεπόμενων από το άρθρο 8 αιτήσεων έκδοσης πιστοποιητικών συμπίπτει με επίσημη αργία των υπηρεσιών της Επιτροπής στις Βρυξέλλες, η προθεσμία για την έκδοση των πιστοποιητικών παρατείνεται κατά μία ημέρα ανεξάρτητα από το κατά πόσο η ημέρα αυτή της γνωστοποίησης αποτελεί ή όχι αργία στο κράτος μέλος στο οποίο έχει υποβληθεί η αίτηση.»

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στις αιτήσεις έκδοσης πιστοποιητικών που υποβάλλονται από 1ης Ιουνίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Μαΐου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 318 της 20. 12. 1993, σ. 18.

(2) ΕΕ L 136 της 31. 5. 1994, σ. 5.

(3) ΕΕ L 268 της 1. 10. 1997, σ. 20.

(4) ΕΕ L 136 της 31. 5. 1994, σ. 33.

(5) ΕΕ L 318 της 7. 12. 1996, σ. 9.